Այս օրերին Մոսկվան, Ռուսաստանի տասնյակ քաղաքներ հրապարակային պայքար են սկսել կոռուպցիայի դեմ: Ինչպես հայտնի է՝ այս իրադրության մեջ հակահերոսը ՌԴ վարչապետ Մեդվեդևն է, իսկ հերոսը նրան պատկանող անշարժ գույքը բացահայտած ընդդիմադիր Նավալնին: Քանի որ մարտի 26-ի Մոսկվայի հանրահավաքն արտոնված չի եղել, բնականաբար խաղաղ երթ չի ստացվել, և բազմաթիվ ձերբակալություններ են եղել: Մարտի 27-ին արդեն հաղորդվում էր 60 հազարի հասնող ցուցարարների և տարբեր տվյալներով՝ 600-1000 ձերբակալվածների մասին: 15 օրով կալանավորվել է նաև կազմակերպիչ Նավալնին և 20 հազ. ռուբլով տուգանվել: